Diari Oficial de la Generalitat Valenciana


Sumari del DOGV 4137, del 28-11-2001 (2001/11698)

RESOLUCIÓ de 16 de novembre de 2001, del conseller d'Obres Públiques, Urbanisme i Transports, per la qual s'aprova definitivament la modificació la Llanera del Pla General d'Ordenació Urbana de València relativa al canvi de qualificació de l'edifici denominat la Llanera, delimitat pels carrers Amadeu de Savoia, Muñoz Seca i plaça de Galícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4137

Data del DOGV
:   28-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11574


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 16 de novembre de 2001, del conseller d'Obres Públiques, Urbanisme i Transports, per la qual s'aprova definitivament la modificació la Llanera del Pla General d'Ordenació Urbana de València relativa al canvi de qualificació de l'edifici denominat la Llanera, delimitat pels carrers Amadeu de Savoia, Muñoz Seca i plaça de Galícia. [2001/X11356]
  
Vist l'expedient relatiu a la modificació la Llanera del Pla General d'Ordenació Urbana de València relatiu al canvi de qualificació de l'edifici denominat la Llanera delimitat pels carrers Amadeu de Savoia, Muñoz Seca i plaça de Galícia, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 25 de maig de 2001. Després del pertinent període d'exposició pública, en el qual es van presentar al·legacions, va ser aprovat provisionalment pel mateix òrgan el 27 de juliol de 2001.
  
L'expedient complet té entrada en la Comissió Territorial d'Urbanisme de València amb data 25 de setembre de 2001.
  
Segon. El projecte consta de memòria i plànols d'informació i d'ordenació.
  
Tercer. L'objecte de la modificació és el canvi de qualificació de l'edifici denominat la Llanera, delimitat pels carrers Amadeu de Savoia, Muñoz Seca i plaça de Galícia, que passa de ser servei públic de sistema local a considerar-se com d'ús terciari, de caràcter patrimonial, i es manté la catalogació i nivell de protecció actuals.
  
Quart. València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Cinqué. La Comissió Territorial d'Urbanisme de València, en la sessió de 16 de novembre de 2001, va acordar informar favorablement sobre la modificació la Llanera del Pla General d'Ordenació Urbana de València i elevar proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, als efectes del compliment del que preceptua l'article 27 de la Llei Reguladora de l'Activitat Urbanística.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen informatiu respecte dels plans generals ?i de les seues modificacions- de municipis de més de 50.000 habitants, de conformitat amb el que disposa l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de normativa aplicable, resolc:
  
Aprovar definitivament la modificació la Llanera del Pla General d'Ordenació Urbana de València relativa al canvi de qualificació de l'edifici denominat la Llanera, delimitat pels carrers Amadeu de Savoia, Muñoz Seca i plaça de Galícia.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 16 de novembre de 2001.- El conseller d'Obres Publiques, Urbanisme i Transports: José Ramón García Antón.